## Pravilnik o izmjenama i dopunama Pravilnika o uvjetima glede prostora, opreme i potrebnih stručnih i drugih djelatnika centra za socijalnu skrb i podružnice

### NN 74/2004 (4.6.2004.), Pravilnik o izmjenama i dopunama Pravilnika o uvjetima glede prostora, opreme i potrebnih stručnih i drugih djelatnika centra za socijalnu skrb i podružnice

# MINISTARSTVO ZDRAVSTVA I SOCIJALNE SKRBI

1518

Na teme­lju
članka 84. stavak 2. Zakona o socijalnoj skrbi (»Narodne novine« broj 73/97.,
27/01., 59/01., 82/01. i 103/03.), ministar zdravstva i socijalne skrbi donosi

## PRAVILNIK

### O IZMJENAMA I DOPUNAMA PRAVILNIKA O UVJETIMA GLEDE PROSTORA, OPREME I POTREBNIH STRUČNIH I DRUGIH DJELATNIKA CENTRA ZA SOCIJALNU SKRB I PODRUŽNICE

Članak
1.

U
nazivu i cijelom tekstu Pravilnika o uvjetima glede prostora, opreme i
potrebnih stručnih i drugih djelatnika centra za socijalnu skrb i podružnice
(»Narodne novine«, broj 120/02) riječ: »djelatnik« u određenom padežu zamje­njuje
se riječju: »radnik« u odgovarajućem padežu.

Članak 2.

U članku
12. dodaje se stavak 3. koji glasi.

»(3)
Iznimno, poslove iz stavka 1. i 2. ovoga članka može obav­ljati i upravni
pravnik.«

Članak
3.

U članku 17. stavku 1. brojka: »12« briše se i dodaje
se stavak 2. koji glasi:

»(2) Stručne poslove iz članka 12. ovoga Pravilnika
obav­ljaju stručni radnici s visokom ili višom stručnom spremom pod uvjetima i
na način propisan ovim Pravilnikom.«.

Članak 4.

U članku 21. dodaje se stavak 4. koji glasi:

»(4) Kadrovske poslove u centru u pravilu obav­lja
pravnik pored poslova koje obav­lja sukladno člancima 11. do 16. ovoga
Pravilnika.«.

Članak 5.

U članku 22. stavku 1. iza riječi »spreme« dodaju se
riječi »prometnog smjera«.

Članak 6.

Iza članka 30. dodaju se članci 30a. i 30b. koji
glase:

»Članak 30a.

(1) Zatečenim radnicima koji danom stupa­nja na snagu
ovoga Pravilnika ne ispu­njavaju propisane uvjete stručne spreme za poslove
koje obav­ljaju, ravnate­lj centra za socijalnu skrb dužan je u roku 30 dana od
dana stupa­nja na snagu opće­g akta centra za socijalnu skrb, ponuditi izmjenu
ugovora o radu teme­ljem koje će radnik biti raspoređen na obav­lja­nje drugih
poslova za koje ispu­njava propisane uvjete, ako takvih poslova ima.

(2) Ako
nema poslova na koje se radnik može rasporediti sukladno odredbi stavka 1. ovog
članka, zatečeni radnici će i nada­lje obav­ljati poslove koje su obav­ljali do
primjene ovoga Pravilnika, dok im ravnate­lj ne ponudi izmjenu ugovora o radu
za poslove za koje ispu­njavaju uvjete.

(3)
Ravnate­lj centra za socijalnu skrb dužan je zatečenim radnicima iz stavka 2.
ovoga članka, u slučaju nastanka potrebe za obav­lja­njem poslova za koje ispu­njavaju
uvjete, ponuditi izmjenu ugovora o radu u roku od osam dana od dana nastanka
potrebe.

Članak
30b.

(1)
Zatečeni radnici koji danom stupa­nja na snagu ovog Pravilnika nemaju propisanu
stručnu spremu za poslove koje obav­ljaju, mogu se školovati ili doškolovati.

(2)
Osnivač može omogućiti financira­nje školova­nja do VII. stup­nja stručnog
obrazova­nja s rokom završetka najdu­lje 6 godina, doškolova­nja do VI. stup­nja
stručnog obrazova­nja s rokom završetka najdu­lje 3 godine, školova­nja do IV.
stup­nja stručnog obrazova­nja s rokom završetka najdu­lje 4 godine i
prekvalifikacije s rokom završetka najdu­lje godinu dana, uz obvezu rada u
centru u dvostrukom traja­nju godina školova­nja, doškolova­nja i
prekvalifikacije, te obvezom vraća­nja sredstava ukoliko radnik ne završi školova­nje,
doškolova­nje ili prekvalifikaciju, o čemu će se sklopiti ugovor između radnika
i centra«.

Članak
7.

Centri
za socijalnu skrb uskladit će svoje opće akte o unutar­njem ustroju,
sistematizaciji poslova i potrebnom broju radnika sukladno ovome Pravilniku
najkasnije u roku 30 dana od dana stupa­nja na snagu ovoga Pravilnika i
pribavit će suglasnost na te akte od ministarstva nadležnog za poslove
socijalne skrbi.

Članak
8.

Ovaj
Pravilnik stupa na snagu osmog dana od dana objave u »Narodnim novinama«.

Klasa:
550-01/02-01/1100
Urbroj: 534-06-03-04-1
Zagreb, 17. svib­nja 2004.

Potpredsjednik Vlade
ministar zdravstva i socijalne skrbi
**prof****. dr****. sc****. Andrija** **Hebrang****,** v. r.

Pravilnik, NN 74/2004-1518